Ozarboyjon va Ukraina maxsus xizmatlari ko‘magida turk muxolifatchisi Fathulla Gulen tarafdorlarini ushbu davlatlardan Turkiyaga olib chiqish bo‘yicha operatsiya amalga oshirildi. Bu haqda Turkiya prezidenti matbuot kotibi Ibrohim Qalin ma’lum qildi. Anadolu axborot agentligining ma’lum qilishicha, Turkiya milliy razvedka tashkiloti Ozarboyjon va Ukrainadan Turkiyaga Gulen tashkilotining (FETO) ikki yuqori martabali a’zosini yetkazgan. Ma’lum qilinishicha, Turkiyaga yetkazilgan Iso O‘zdemir va Solih Zaki “qurollangan terrorchilik tashkiloti”ga a’zolikda ayblanmoqdalar. Foto: dailysabah.com Turkiya hukumati Gulen tashkilotini 2016 yil iyuldagi davlat to‘ntaruviga urinishga aloqadorlikda ayblab keladi. Hozirda AQShda yashaydigan Gulenning o‘zi to‘ntaruvni qoralagan va unga bildirilgan ayblovlarni rad etgan.